**Наставно-научно веће Филозофског факултета у Нишу**

Извештај о боравку на Хумболтовом универзитету у Берлину

Од 10. до 17. јуна боравио сам, у оквиру пројекта Еразмус плус, на Хумболтовом универзитету у Берлину.

Одржао сам два предавања:

1. Стара српска књижевност и књижевна традиција (12. јуна)
2. Почеци српске књижевности (13.јуна)

Присуствовао сам Вечери јужнословенске поезије, коју је организовао Институт за славистику, на којој су учествовали и студенти србистике Филозофског факултета у Нишу.

Посетио сам 14. јуна Универзитетску и Државну библиотеку у Берлину и упознао се са њиховим фондом, нарочито са фондом рукописних књига Државне библиотеке.

Присуствовао сам и састанку, који је организовала колегиница проф. др Марина Јанић, а на коме се говорило о перспективама учења српског језика као завичајног.

У разговору са колегама са Института за славистику било је речи о могућностима и моделима даље сарадње.

У Нишу, 2. јула 2018. Проф. др Драгиша Бојовић